**Valuuttamarkkinahuijaus** (engl. *Forex scam*) on mikä tahansa huijaus, jossa yksittäisiä sijoittajia pyritään harhauttamaan saamalla heidät uskomaan, että heillä on mahdollisuus suuriin voittoihin kansainvälisillä valuuttamarkkinoilla. Valuuttasijoittaminen on Yhdysvalloissa eräs yleisimmistä huijauksen muodoista. Wall Street Journal -lehden mukaan yksittäinen valuuttamarkkinahuijauksen uhri häviää keskimäärin noin 15 000 dollaria.

Tyypillisessä valuuttamarkkinahuijauksessa sijoittajille voidaan luvata kymmenien tuhansien dollarien voittoja vain viikoissa tai kuukausissa niinkin pienellä alkusijoituksella kuin viisituhatta dollaria. Usein mitään osaa huijattujen rahoista ei sijoiteta valuuttamarkkinoille, vaan rahat siirtyvät suoraan huijareiden hyödyksi.

Kansainväliset valuuttamarkkinat ovat nollasummapeliä tarkoittaen, että mitä tahansa yksi yksittäinen sijoittaja voittaa, joku toinen häviää, lukuun ottamatta sitä, että välityspalkkiot ja muut kustannukset vähennetään kaikkien sijoittajien tuloksesta. Teknisesti valuuttamarkkinat ovatkin negatiivisen summan peliä.

Valuuttamarkkinahuijaukset voivat sisältää asiakastilien pumppaamista komissioiden luomiseksi, suuria voittoja mahdollistavien ohjelmistojen myymistä, väärin hoidettuja valuuttasijoitustilejä, harhaanjohtavaa mainontaa ja markkinointia, ponzi-huijauksia ja suoranaisia petoksia. Valuuttamarkkinahuijaukseen voivat syyllistyä myös valuuttamarkkinavälittäjät, jotka esittävät, että valuuttamarkkinoille sijoittaminen takaisi korkeita tuottoja alhaisella riskillä.

CTCF:n varoitukset valuuttamarkkinahuijauksen varalle
-----------------------------------------------------

Commodity Futures Trading Commission on listannut yhdeksän varoitussignaalia valuuttamarkkinahuijauksen varalle:

1. Pysy poissa mahdollisuuksista, jotka vaikuttavat liian hyviltä ollakseen totta.
2. Vältä yhtiöitä, jotka ennustavat tai takaavat suuria voittoja.
3. Älä tee kauppaa yhtiöiden kanssa, jotka lupaavat taloudellisten riskien olevan pieniä tai väittävät, että niitä ei ole olemassa.
4. Älä käy kauppaa limiitillä (engl. *Margin trading*), ellet ymmärrä mitä se tarkoittaa.
5. Kyseenalaista yritykset, jotka väittävät sijoittavansa rahansa pankkien välisille markkinoille (engl. *Interbank market*).
6. Ole varovainen lähettäessäsi rahaa Internetin yli, vaikkakin postitse.
7. Valuuttamarkkinahuijaukset kohdistetaan usein etnisiin vähemmistöihin.
8. Varmistu, että saat tiedot yrityksen tuotoista.
9. Älä käy kauppaa kenenkään kanssa, joka ei kerro sinulle taustoistaan.

Lähteet
-------

1. ↑  
Peter A. McKay: Scammers Operating on Periphery Of CFTC's Domain Lure Little Guy With Fantastic Promises of Profits *The Wall Street Journal*.  26.7.2005. Dow Jones and Company. Viitattu 21.3.2008. (englanniksi)
2. ↑  Regulators Join Forces to Warn Public of Foreign Currency Trading Frauds  7.5.2007. U.S. Commodity Futures Trading Commission.  Arkistoitu 5.11.2007. Viitattu 21.3.2008. (englanniksi)
3. ↑  BEWARE OF FOREIGN CURRENCY TRADING FRAUDS U.S. Commodity Futures Trading Commission. Viitattu 21.3.2008. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Forex scam